open-index/open-wikipedia-markdown huggingface dataset:
Αγγλικό πρωτάθλημα ποδοσφαίρου ανδρών 1898-1899

Το 1898-1899 διοργανώθηκε το ενδέκατο Αγγλικό πρωτάθλημα ποδοσφαίρου ανδρών. Η Άστον Βίλα κατέκτησε το πρωτάθλημα για τέταρτη φορά, αφήνοντας την Λίβερπουλ στην δεύτερη θέση. Η Σέφιλντ Γιουνάιτεντ, πρωταθλήτρια της σεζόν 1897-1898 κέρδισε το Κύπελλο Αγγλίας, και τερμάτισε στην δέκατη έκτη θέση. Για πρώτη φορά πήρε μέρος στο πρωτάθλημα η Νιούκασλ Γιουνάιτεντ.

Επιπλέον αυξήθηκε η συμμετοχή των ομάδων από δεκάξι σε δεκαοκτώ. Στο τέλος του πρωταθλήματος καταργήθηκαν οι αγώνες κατάταξης και πλέον οι δύο τελευταίες ομάδες της βαθμολογίας υποβιβάζονται στην δεύτερη κατηγορία.

## Βαθμολογία

## Αναφορές

*RSSSF Αγγλικό πρωτάθλημα ποδοσφαίρου ανδρών 1898-1899

Κατηγορία:Πρέμιερ Λιγκ
Κομπόστ

μικρογραφία|Κάδος κομπόστ
Το **κομπόστ** είναι φυσικό λίπασμα, που παράγεται από την αποσύνθεση των οργανικών υλικών (φύλλα, κλαδιά, υπολείμματα κουζίνας: φρούτα, λαχανικά, κατακάθια καφέ κλπ).

Η λέξη κομπόστ προέρχεται από την αγγλική λέξη compost. Η λέξη compost προέρχεται από τη λατινική λέξη compositus από το ρήμα componere (com = μαζί + ponere = τοποθετώ). Στα τέλη του 14ου αι. στη γαλλική γλώσσα εμφανίζεται η λέξη composte με την έννοια του μίγματος των φύλλων, της κοπριάς και άλλων υλικών για τη λίπανση της γης. Η λέξη compost με τη σημερινή της έννοια εμφανίζεται το 1580 στην Αγγλία.

Είναι μια πλούσια σκούρα ουσία η οποία απαντάται και με τον όρο **χούμους** ή **εδαφοβελτιωτικό**.

Το κομπόστ μπορεί να έχει καλά ποιοτικά χαρακτηριστικά και μπορεί να χρησιμοποιηθεί για κάθε είδους καλλιέργεια

Η διαδικασία παρασκευής κομπόστ από τα οργανικά απορρίμματα έχει μεταφερθεί στα ελληνικά ως κομποστοποίηση.

## Πηγές


Κατηγορία:Κομποστοποίηση
Κατηγορία:Λιπάσματα
Κατηγορία:Βιώσιμο σύστημα τροφίμων
Κύπελλο Ελλάδας πετοσφαίρισης ανδρών 2008-2009

Το Κύπελλο Ελλάδας πετοσφαίρισης ανδρών για την περίοδο 2008−09 διεξήχθη σε μορφή Φάιναλ-8. Συμμετείχαν οι ομάδες που κατέλαβαν τις θέσεις 1−8 στο τέλος του Α΄ γύρου της κανονικής περιόδου του πρωταθλήματος. Οι προημιτελικοί και οι ημιτελικοί του Φάιναλ-8 διεξήχθησαν στην Πάτρα, στο Γυμναστήριο της Ε.Α. Πατρών, 30 και 31 Ιανουαρίου 2009, όμως ο προγραμματισμένος για την 1 Φεβρουαρίου τελικός αναβλήθηκε λόγω επεισοδίων ανάμεσα σε οπαδούς του Παναθηναϊκού και του Ολυμπιακού, και διεξήχθη δύο μήνες αργότερα, στις 4 Απριλίου στην Ολυμπιακή εγκατάσταση Φαλήρου. Το κύπελλο κατέκτησε ο Ολυμπιακός Πειραιώς. Πολυτιμότερος Παίκτης (MVP) αναδείχθηκε για πρώτη φορά στην καριέρα του ο Κώστας Χριστοφιδέλης.

## Φάιναλ-8
Πάτρα, Γυμναστήριο Ε.Α. Πατρών
### Προημιτελικοί
30 Ιανουαρίου 2009

### Ημιτελικοί
31 Ιανουαρίου 2009

## Τελικός
Ο τελικός διεξήχθη στις 4 Απριλίου 2009 στην Αθήνα, στην Ολυμπιακή εγκατάσταση Φαλήρου. Ο Ολυμπιακός επεκράτησε με 3−2 του Παναθηναϊκού και κατέκτησε το 11ο κύπελλο στην ιστορία του.

* Οι πόντοι του Ολυμπιακού: 3 άσσοι, 58 επιθέσεις, 10 μπλοκ, 41 λάθη αντιπάλων 
* Οι πόντοι του Παναθηναϊκού: 7 άσσοι, 59 επιθέσεις, 5 μπλοκ, 37 λάθη αντιπάλων.
* **MVP:** 20px Κώστας Χριστοφιδέλης (Ολυμπιακός)
* **Διαιτητές**: Φώτης Λέκκας, Αλέξανδρος Βαρθαλίτης.

* **Συνθέσεις
** ** Πειραιώς** ([[Άντερς Κρίστιανσον|Κρίστιανσον]]): [[Χοσέ Ριβέρα|Ριβέρα]] 13 πόντοι (1 άσος, 11/20 επιθ., 1 μπλοκ), [[Βασίλης Κουρνέτας|Κουρνέτας]] 2 π. (2 μπλοκ), [[Τομ Χοφ|Χοφ]] 1 (1/2 επιθ.), [[Δημήτρης Τζούριτς|Τζούριτς]] 9 π. (1 άσος, 6/13 επιθ., 2 μπλοκ), [[Ιβάν Μίλκοβιτς|Μίλκοβιτς]] 26 π. (1 άσος, 23/43 επιθ., 2 μπλοκ), [[Τίνε Ούρναουτ|Ούρναουτ]] 6 π. (5/16 επιθ., 1 μπλοκ) / [[Αχιλλέας Παπαδημητρίου|Παπαδημητρίου]] (λ. − 45% υποδ.), [[Κώστας Χριστοφιδέλης|Χριστοφιδέλης]] 6 π. (6/16 επιθ., 86% υποδ.), [[Δημήτρης Σουλτανόπουλος|Σουλτανόπουλος]] 5 π. (3/5 επιθ., 2 μπλοκ), [[Σωτήρης Τσέργας|Τσέργας]], [[Θεόκλητος Καρυπίδης|Καρυπίδης]], [[Νίκος Ρουμελιώτης|Ρουμελιώτης]] 3 π. (3/6 επιθ.).
** ** Α.Ο.''' (Λεώνης): Ερπ 7 π. (7/18 επιθ.), Αγκάμεζ 24 π. (2 άσοι, 21/49 επιθ., 1 μπλοκ), Αντράε 15 π. (2 άσοι, 12/31 επιθ., 1 μπλοκ), Ανδρεάδης 10 π. (2 άσοι, 8/11 επιθ.), Πανταλέων 11 π. (9/14 επιθ.), Ντεπέστελε 4 π. (2/6 επιθ., 1 μπλοκ) / Στεφάνου (λ. − 73% υποδ.), Ντονάς, Ψάρρας Αθ., Χατζηαντωνίου, Λάππας.

## Παραπομπές


## Εξωτερικοί σύνδεσμοι - Πηγές
* Κύπελλο Ελλάδας Ανδρών 2008-09 greekvolley.eu 
*  Όλοι οι τελικοί του Κυπέλλου Ανδρών έως το 2019 www.volleynews.gr 



2008 2009
Κυπελλο Ελλαδας Πετοσφαιρισης Ανδρων 2008 2009
Κυπελλο Ελλαδας Πετοσφαιρισης Ανδρων 2008 2009
Αγγλικό πρωτάθλημα ποδοσφαίρου ανδρών 1899-1900

Το 1899-1900 διοργανώθηκε το δωδέκατο Αγγλικό πρωτάθλημα ποδοσφαίρου ανδρών. Η Άστον Βίλα κατέκτησε το πρωτάθλημα για δεύτερη συνεχή φορά μετά την σεζόν 1898-1899 και τέταρτη φορά στην ιστορία της, αφήνοντας την Σέφιλντ Γιουνάιτεντ στην δεύτερη θέση. Για πρώτη φορά πήραν μέρος στο πρωτάθλημα η Μάντσεστερ Σίτι και η Γκλόσοπ Νορθ Εντ.

## Βαθμολογία

1Πρώτη συμμετοχή στο πρωτάθλημα.

## Αναφορές

*RSSSF Αγγλικό πρωτάθλημα ποδοσφαίρου ανδρών 1899-1900

Κατηγορία:Εγχώρια ποδοσφαιρικά πρωταθλήματα 1899-1900
Κατηγορία:Πρέμιερ Λιγκ
Σταθμός Άλιμος (Μετρό Αθήνας)

Ο **Σταθμός Άλιμος** είναι σταθμός του μετρό της Αθήνας, επί της γραμμής 2. Πήρε το όνομά του από το Δήμο Αλίμου, τον οποίο και εξυπηρετεί. Είναι εξ ολοκλήρου υπόγειος και διαθέτει δύο πλευρικές αποβάθρες.

Στο αρχικό στάδιο σχεδιασμού του σταθμού, πριν ξεκινήσουν τα έργα, αναφερόταν με το όνομα *Αργυρούπολη*, αλλά κατά τη διάρκεια της κατασκευής του σταθμού, πήρε το όνομα *Άλιμος*.

Η κατασκευή του σταθμού ξεκίνησε το 2007 και εγκαινιάστηκε στις 26 Ιουλίου 2013, αν και ήταν έτοιμος από τις αρχές του 2010, αλλά παραδόθηκε με καθυστέρηση 3,5 ετών, λόγω της εμπλοκής του προμηθευτή του συστήματος σηματοδότησης, της εταιρείας Siemens, σε σκάνδαλο δωροδοκιών.

Κατά την κατασκευή του σταθμού εντοπίστηκε εκτεταμένο εργαστήριο της μυκηναϊκής εποχής, με αγωγούς λαξευμένους στον βράχο. Πιθανόν σε αυτό να γινόταν επεξεργασία λιναριού.

## Σταθμός ανταπόκρισης με αστικά λεωφορεία
Στον σταθμό ανταπόκρισης με αστικά λεωφορεία που βρίσκεται πλησίον του σταθμού του μετρό διαπερνούν τα λεωφορεία:

Από τις στάσεις διέλευσης αστικών λεωφορείων που βρίσκονται επί της Λεωφόρου Βουλιαγμένης πλησίον του σταθμού μετρό του Αλίμου διέρχονται οι παρακάτω λεωφορειακές γραμμές:

**Στάση ΚΟΝΤΟΠΗΓΑΔΟ - ΣΤ. ΑΛΙΜΟΣ [080070] (προς Γλυφάδα)**
*Α3: ΑΚΑΔΗΜΙΑ - ΓΛΥΦΑΔΑ [ΜΕΣΩ ΛΕΩΦ. ΒΟΥΛΙΑΓΜΕΝΗΣ]
*101: ΑΛΙΜΟΣ - ΕΛΛΗΝΙΚΟ
*790: ΠΕΡΙΣΤΕΡΙ (ΑΝΘΟΥΠΟΛΗ) – ΓΛΥΦΑΔΑ [ΝΥΧΤΕΡΙΝΗ]
**Χ17: ΣΤ. ΜΕΤΑΞΟΥΡΓΕΙΟ - ΣΤ. ΣΥΝΤΑΓΜΑΤΟΣ [ΕΩΣ ΣΤ. ΕΛΛΗΝΙΚΟ]* 
**Στάση ΚΟΝΤΟΠΗΓΑΔΟ - ΣΤ. ΑΛΙΜΟΣ [210075] (προς Αθήνα)**
*Α3: ΓΛΥΦΑΔΑ - ΑΚΑΔΗΜΙΑ [ΜΕΣΩ Λ. ΒΟΥΛΙΑΓΜΕΝΗΣ]
*101: ΕΛΛΗΝΙΚΟ - ΑΛΙΜΟΣ
*142: ΣΤΑΘΜΟΣ ΜΕΤΡΟ ΑΡΓΥΡΟΥΠΟΛΗ - ΚΑΛΑΜΑΚΙ (ΚΥΚΛΙΚΗ)
*790: ΓΛΥΦΑΔΑ – ΠΕΡΙΣΤΕΡΙ (ΑΝΘΟΥΠΟΛΗ) [ΝΥΧΤΕΡΙΝΗ]

## Δομή σταθμού

## Παραπομπές


Αλιμος
Αλιμος
Πάβελ Κόχουτ

Ο **Πάβελ Κόχουτ** (γεν. 1928 στην Πράγα) είναι Τσεχοαυστριακός συγγραφέας (έχει γράψει μυθιστορήματα και θεατρικά έργα) και ποιητής. 

## Βιογραφικό
Ο Κόχουτ έγινε μέλος του Κομμουνιστικού Κόμματος της Τσεχοσλοβακίας το 1945. Στην πορεία άρχισε να αντιτίθεται στο καθεστώς και κατά τη διάρκεια της Άνοιξης της Πράγας, το 1969, υποστήριξε τους εξεγερμένους και μαζί με άλλους διανοούμενους προχώρησε στην ίδρυση μιας πολιτικής κίνησης με την ονομασία Χάρτα 77. Μαζί με τους ηθοποιούς Pavel Landovsky, Vlasta Chramostova και Vlastimil Tresnak δημιούργησαν μια θεατρική ομάδα και παρουσίασαν τον *Μάκβεθ* του Σαίξπηρ σε σπίτια στην τσεχική πρωτεύουσα. Στη διάρκεια της δεκαετίας του ’70 ο Πάβελ Κόχουτ και η γυναίκα του ήταν διαρκώς υπο παρακολούθηση από την τσεχική κρατική ασφάλεια και επανειλημμένα έγιναν από μυστικούς πράκτορες απόπειρες δολοφονίας εναντίον του. Τελικά το 1978 του δόθηκε άδεια από το καθεστώς για να πάει στη Βιέννη προκειμένου να εργαστεί στο θέατρο για ένα χρόνο, όμως όταν ο Κόχουτ προσπάθησε να επιστρέψει στην Πράγα το καθεστώς αρνήθηκε να τον δεχτεί. Έτσι εγκαταστάθηκε στη Βιέννη και το 1980 πήρε την αυστριακή υπηκοότητα. Δέκα χρόνια μετά, και αφού είχε καταρρεύσει το καθεστώς στην Τσεχοσλοβακία επέστρεψε στην πατρίδα του και ξαναπήρε την τσέχικη υπηκοότητα, ενώ κράτησε παράλληλα και την αυστριακή. Σήμερα ζει και εργάζεται τόσο στη Βιέννη όσο και στην Πράγα.

Το θεατρικό έργο του *Φτωχέ Φονιά* (Poor Murderer), που βασίστηκε σε ένα έργο του Leonid Nikolaevič Andreev, παρουσιάστηκε στο Μπρόντγουεϊ το 1976. Το 2003 συμμετείχε στη συγγραφή του μυθιστορήματος *Global novel*, που κυκλοφορεί και στα ελληνικά. Στα ελληνικά έχουν μεταφραστεί  και τα μυθιστορήματά του *Η δήμιος*, *Χιονίζω*, *Ο άνθρωπος που δολοφονούσε χήρες*.

### Ελληνικές μεταφράσεις
**Katyne* (Ένας θηλυκός δήμιος, 1970) : Τ.Καραϊσκάκη ("Οδυσσέας")
**Napady svate Klary* (Τα οράματα της Αγίας Κλάρας, 1982) :  Κασελάκη ("Καρανάσης")

## Παραπομπές


## Πηγή
*Πάβελ Κόχουτ–Μια φωνή αντίστασης και δημοκρατίας, Βιβλιοθήκη, ένθετο εφημερίδας Ελευθεροτυπία, 7 Απριλίου 2006

## Εξωτερικοί σύνδεσμοι
* Άρθρο της εφημερίδας ''Καθημερινή'' στις 12/04/2006.

Κατηγορία:Τσέχοι θεατρικοί συγγραφείς
Κατηγορία:Αυστριακοί θεατρικοί συγγραφείς
Βους Σερίφου

Ο **Βους**, **Βόιδι** ή **Πολώνη** είναι νησί κοντά στη Σερίφο. Βρίσκεται ανατολικά του λιμένος Λιβαδίου. Έχει μέγιστο ύψος 149 μέτρα. Έχει σχήμα που μοιάζει με ζώο, γι΄ αυτό και ονομάστηκε έτσι. Η ακτή του προσφέρει δύο όρμους και μερικές ακόμα μικρότερες εσοχές. Ο διάπλους μεταξύ του νησιού και της Σερίφου είναι ελεύθερος. Είναι ακατοίκητο.

## Πηγές
*

Κατηγορία:Βραχονησίδες της Σερίφου
Γορμπιάς Σερίφου

Ο **Γορμπιάς** είναι βραχώδης βραχονησίδα των Κυκλάδων. Βρίσκεται Νοτιανατολικά έξω από τον όρμο Καλού Αμπελιού σε απόσταση 80 μέτρων από την ακτή.

Φαίνεται ότι από σεισμογενείς λόγους αποσπάσθηκε από το νησί. Χρησιμοποιείται το καλοκαίρι ως βοσκότοπος.
## Πηγές
*

Κατηγορία:Βραχονησίδες της Σερίφου
Αγγλικό πρωτάθλημα ποδοσφαίρου ανδρών 1900-01

Το 1900-1901 διοργανώθηκε το δέκατο τρίτο Αγγλικό πρωτάθλημα ποδοσφαίρου ανδρών. Η Λίβερπουλ κατέκτησε το πρώτο πρωτάθλημα της ιστορίας της. Η Άστον Βίλα πρώτη στο πρωτάθλημα του 1899-1900 τα πήγε άσχημα, και τερμάτισε στην δέκατη πέμπτη θέση.

## Βαθμολογία

## Αναφορές

*RSSSF Αγγλικό πρωτάθλημα ποδοσφαίρου ανδρών 1900-1901

Κατηγορία:Εγχώρια ποδοσφαιρικά πρωταθλήματα 1900-1901
Κατηγορία:Πρέμιερ Λιγκ
Νικολέτα Μπράσκι

Η **Νικολέτα Μπράσκι** (ιταλικά: **Nicoletta Braschi**) (γεν. 1960) είναι Ιταλίδα ηθοποιός.
## Βιογραφία
Γεννήθηκε στην Τσεζένα στις 19 Απριλίου του 1960 και το 1980 εγκαταστάθηκε στη Ρώμη, όπου σπούδασε στην *Εθνική Ακαδημία Δραματικής Τέχνης Σίλβιο Ντ' Αμίκο* (*Accademia Nazionale d'Arte Drammatica "Silvio D’Amico"*).

Έχει συμπρωταγωνιστήσει με τον σύζυγό της, Ρομπέρτο Μπενίνι, στις εξής ταινίες: *Tu mi turbi* (1983), *[[Στην παγίδα του νόμου]]* (Down by law) (1986), *[[Ο διαβολάκος]]* (Il piccolo diavolo) (1988), *Τζόνι Στεκίνο* (Johnny Stecchino) (1991), *Το τέρας* (Il mostro) (1994), *[[Η ζωή είναι ωραία]]* (La vita è bella) (1997), *Πινόκιο* (Pinocchio) (2002) και *Ο τίγρης και το χιόνι* (La tigre e la neve) (2005). Εκτός από τις παραπάνω έχει παίξει και σε άλλες ταινίες μεταξύ των οποίων στις: *Segreti segreti* (1984), *Come sono buoni i bianchi* (1987), *Τσάι στη Σαχάρα* (Il tè nel deserto) (1990) και *Μ' αρέσει να δουλεύω* (Mi piace lavorare (Mobbing)) (2003). Για την ερμηνεία της στην ταινία *Ovosodo*, κέρδισε το 1998 το βραβείο *David di Donatello* για τον καλύτερο δεύτερο γυναικείο ρόλο. Την ίδια χρόνια της απονεμήθηκε και το Βραβείο Flaiano. Το 2005 της απονεμήθηκε το μετάλλιο *Ordine al merito della Repubblica Italiana* και δύο χρόνια αργότερα το Βραβείο Μαλατέστα Νοβέλο της Πόλης της Τσεζένας (Premio Malatesta Novello – Città di Cesena).

Εκτός από τον κινηματογράφο, η Νικολέτα Μπράσκι έχει ασχοληθεί και με το θέατρο, ήδη από τα πρώτα χρόνια της καρίερας της. Από τον Ιανουάριο του 2007, και για ένα περίπου χρόνο, πρωταγωνίστησε στο έργο *Η μέθοδος Γκρόνχολμ* (Il Metodo Gronholm).

## Φιλμογραφία

## Παραπομπές


Κατηγορία:Ιταλίδες ηθοποιοί κινηματογράφου
Κατηγορία:Απόφοιτοι της Εθνικής Ακαδημίας Δραματικής Τέχνης Σίλβιο Ντ'Αμίκο
Καρδινάλιος Μαζαρέν

Ο **Ιούλιος Μαζαρέν**, εξελληνισμένα Μαζαρίνος, (*Jules Mazarin*, *Giulio Mazarini* ή *Mazzarin*i, 14 Ιουλίου 1602 – 9 Μαρτίου 1661), του οποίου το πραγματικό όνομα ήταν **Τζούλιο Ραϊμόντο Ματσαρίνο** ή **Ματζαρίνι** (στα γαλλικά Ζυλ Μαζαρέν) ήταν Γαλλο-Ιταλός καρδινάλιος, διπλωμάτης και πολιτικός, ο οποίος υπηρέτησε ως πρωθυπουργός της Γαλλίας από το 1642 έως το θάνατό του. Ο Μαζαρέν διαδέχτηκε τον μέντορά του, Καρδινάλιο Ρισελιέ. Ήταν σημαντικός συλλέκτης έργων τέχνης και κοσμημάτων, ιδιαιτέρως διαμαντιών, και κληροδότησε τα "διαμάντια του Μαζαρέν" στον Λουδοβίκο ΙΔ' το 1661, ορισμένα από τα οποία παραμένουν στη συλλογή του Μουσείου του Λούβρου στο Παρίσι. Όπως ο Ρισελιέ, έτσι και ο καρδινάλιος Ιούλιος Μαζαρέν έπαιξε μεγάλο ρόλο στην πολιτική ζωή της Γαλλίας, τον 17ο αιώνα.

Η καταγωγή του Μαζαρέν ήταν ιταλική. Γεννήθηκε το 1602 στην Πεσίνα, η οποία τότε αποτελούσε μέρος του Βασιλείου της Νάπολης. Παρήγγειλε αρκετές όπερες (όπως τον Ορφέα) και θεατρικά έργα για την γαλλική αυλή προσπαθώντας να φέρει την ιταλική κουλτούρα στο Παρίσι.

Μετά το θάνατο του Λουδοβίκου ΙΓ', ο Μαζαρέν απόκτησε την εύνοια της Άννας της Αυστριακής, η οποία είχε αναλάβει την αντιβασιλεία ως την ενηλικίωση του γιου της Λουδοβίκου ΙΔ', και ήταν ο ουσιαστικός ρυθμιστής της πολιτικής ζωής της Γαλλίας. Η μετριοπαθής συμπεριφορά του ήταν αντίθετη με την υπεροψία του Ρισελιέ, και η Άννα τον συμπαθούσε πολύ και του συμπεριφερόταν τόσο οικεία ώστε δημιουργήθηκαν φήμες ότι παντρεύτηκαν κρυφά και ότι ο Δελφίνος ήταν απόγονός τους.

## Σημειώσεις


## Αναφορές
* Mitchell Bennett Garrett, "*European history, 1500-1815*", American Book Company, 1940

## Εξωτερικοί σύνδεσμοι

*Εφημερίδα "Το Βήμα", "Καρδινάλιος Μαζαρέν 1602-61: Ο ιταλός πρωθυπουργός της Γαλλίας"
*
*Ο Μαζαρέν και η Σφενδόνη (στα αγγλικά)

Κατηγορία:Πρωθυπουργοί της Γαλλίας
Κατηγορία:Γάλλοι καρδινάλιοι
Κατηγορία:Ιταλοί καρδινάλιοι
Νομός Τριφυλίας

Ο **Νομός Τριφυλίας** (1899-1909) ήταν διοικητική διαίρεση της Πελοποννήσου που σήμερα έχει καταργηθεί. Δημιουργήθηκε με την διοικητική διαίρεση του 1899, αντικαθιστώντας την Επαρχία Τριφυλίας. Ο νομός Τριφυλίας καταργήθηκε το 1909 και τα εδάφη του εντάχθηκαν στο νομό Μεσσηνίας, ως Επαρχία Τριφυλίας,ενώ το 1939 η Επαρχία Ολυμπίας αποσπάστηκε υποχρεωτικά με νόμο, από τον Νομό Μεσσηνίας και εντάχθηκε οριστικά στον νομό Ηλείας, και έκτοτε οι δυο επαρχίες παρέμειναν αμετάβλητες μέχρι και την οριστική κατάργηση τους, το 1997.

Ο Νομός Τριφυλίας μαζί με τους νομούς Λακεδαίμονος και Λακωνικής που καταργήθηκαν με την διοικητική διαίρεση του 1909 δεν επανασυστάθηκαν ποτέ ξανά ως νομαρχίες, σε αντίθεση με άλλους νομούς που είχαν συσταθεί το 1899 και ανασυστάθηκαν μελλοντικά όπως έγινε για παράδειγμα με την Μαγνησία και την Ευρυτανία.

Το νομό αποτελούσαν οι δυο επαρχίες:

Πρωτεύουσα του νομού Τριφυλίας ήταν η Κυπαρισσία. Σήμερα ο νομός Τριφυλίας ταυτίζεται σχεδόν με την έκταση της Μητρόπολης Τριφυλίας και Ολυμπίας.

Η επαρχία Τριφυλίας το 1909 είχε 51.004 κατοίκους και η επαρχία Ολυμπίας 39.519, ενώ συνολικά ο νομός Τριφυλίας είχε περίπου 90.000 κατοίκους.

Οι δήμοι που αποτελούσαν τον νομό Τριφυλίας και ο πληθυσμός κατά το 1909 ήταν:

## Αναφορές


## Επιπλέον βιβλιογραφία
* *Διοικητική διαίρεση του Νομού Μεσσηνίας από τη Βενετοκρατία μέχρι σήμερα*, Δημήτριος Μ. Πρίγγουρης (2010)

Κατηγορία:Νομοί της Ελλάδας
Κατηγορία:Πολιτική ιστορία της Ηλείας
Κατηγορία:Πολιτική ιστορία της Μεσσηνίας
Ρισελιέ

Το όνομα **Ρισελιέ** μπορεί να αναφέρεται:

* στον Καρδινάλιο Ρισελιέ, τον Αρμάν Ζαν ντυ Πλεσί, Γάλλο καρδινάλιο, δούκα και πολιτικό κατά τη βασιλεία του Λουδοβίκου ΙΓ' της Γαλλίας
* στον Αρμάν-Εμμανουέλ ντυ Πλεσί ντε Ρισελιέ, Γάλλος πρωθυπουργός, δήμαρχος Οδησσού
* στην πόλη Ρισελιέ (Γαλλία)
* στην πόλη Ρισελιέ (Καναδάς)
* στον ποταμό Ρισελιέ στο Κεμπέκ του Καναδά
* στην ταινία Ρισελιέ [Καναδάς, Γαλλία, 2023]
Δημοτική Πινακοθήκη Λάρισας

Η **Δημοτική Πινακοθήκη [[Λάρισα|Λάρισας]] - Μουσείο Γ.Ι. Κατσίγρα** αποτελεί νομικό πρόσωπο δημοσίου δικαίου του Δήμου Λαρισαίων. 

## Ιστορία
Το 1981, ο Λαρισαίος χειρουργός Γ. Ι. Κατσίγρας εξήγγειλε ότι θα δωρίσει  700 πινάκες ζωγραφικής του 19ου και 20ου αιώνα, τους οποίους είχε αποκτήσει  από το 1950 ως το 1965 περίπου. Το 1981 η συλλογή δωρίζεται στο Δήμο Λάρισας υπό τον όρο να δημιουργηθεί ένας σύγχρονος χώρος πινακοθήκης που να καλύπτει και τις ερευνητικές και εκπαιδευτικές ανάγκες στο χώρο της τέχνης. 

Το 1983, το Δημοτικό Συμβούλιο της πόλης της Λάρισας ιδρύει τον φορέα 'Δημοτική Πινακοθήκη Λάρισας - Μουσείο Γ.Ι. Κατσίγρα', όπου περιήλθαν τα έργα που ήδη κατείχε ο Δήμος, καθώς και όσα επρόκειτο να αποκτήσει στο μέλλον.

Σύμφωνα με ειδικούς η συλλογή Κατσίγρα κατατάσσεται ως  η καλύτερη και σπουδαιότερη μετά τις συλλογές  της Εθνικής Πινακοθήκης και Κουτλίδη.

Το σύγχρονο κτίριο όπου στεγάζεται σήμερα η Πινακοθήκη θεμελιώθηκε μόλις το 1990, ενώ εγκαινιάστηκε μόλις στις 23 Νοεμβρίου του 2003.  

## Πηγές


## Εξωτερικοί σύνδεσμοι
*Η ιστοσελίδα της Πινακοθήκης
*Ψηφιακή συλλογή

Λαρισας
Κατηγορία:Μουσεία στη Λάρισα
Κόρη (Κρατική Αρχαιολογική Συλλογή Μονάχου αρ. SL 108)

Το έκθεμα αυτό είναι πλαστικό (όχι γλυπτό) από τερακότα βοιωτικού εργαστηρίου. Ανήκε στην συλλογή Λεμπ που δωρίστηκε στην Κρατική αρχαιολογική συλλογή Μονάχου και εκτίθεται εκεί.
## Περιγραφή
Παριστάνει όμορφη κόρη που στέκει όρθια επάνω σε τετράγωνο στιβαρό βάθρο. Στηρίζει το βάρος του σώματος στο αριστερό πόδι, ενώ έχει το δεξί να αναπαύεται στο πλάι, δίνοντας μοναδική χάρη στην στάση. Στα δυο χέρια κρατάει φαρδιά κορδέλα, η οποία καταλήγει σε κρόσσια. Φοράει όμορφο ένδυμα. Η κόμη είναι πλούσια και στέφεται από φαρδύ και ψηλό ψάθινο καλαθοειδή πίλο. Το έργο τέχνης είναι ζωγραφισμένο με ζωηρά χρώματα, κίτρινα σανδάλια, κόκκινες ρίγες στο φόρεμα, κόκκινο βραχιόλι στο χέρι, κόκκινο κολιέ στο λαιμό. Επίσης κόκκινα μαλλιά, μάγουλα και κόκκινο κραγιόν στα χείλη. Οι κόρες των ματιών είναι μελαχρινές.

## Ερμηνεία και ιστορική τοποθέτηση
Πρόκειται για τερακότα, σε χαρακτηριστικό τύπο βοιωτικού εργαστηρίου της μετάβασης από τον 5ο στον 4ο αιώνα π.Χ..
## Παραπομπές

## Πηγές

* 

Κατηγορία:Κόρες
Κατηγορία:Εκθέματα στην Κρατική Αρχαιολογική Συλλογή του Μονάχου
Κατηγορία:Αρχαία Βοιωτία
Κατηγορία:Αρχαιολογικά ευρήματα στη Βοιωτία
Σκύλος (κρατική αρχαιολογική συλλογή Μονάχου αρ. SL 120)

Το έκθεμα αυτό είναι πλαστικό (όχι γλυπτό) από τερακότα βοιωτικού εργαστηρίου. Ανήκε στην συλλογή Λεμπ που δωρίστηκε στην Κρατική αρχαιολογική συλλογή Μονάχου και εκτίθεται εκεί.

## Περιγραφή
Είναι κατασκευασμένο από ερυθρό πηλό και παριστάνει κυνηγετική σκηνή. Ένας σκύλος κρατάει στο στόμα το θήραμα που έπιασε, ίσως ένα λαγουδάκι. Στέκει ζωηρός, με τεντωμένο σώμα και κοντή ουρά. Τα αυτιά είναι προσανατολισμένα μπροστά. Η όλη σύνθεση είναι φυσική και γεμάτη κομψότητα.

## Ερμηνεία και ιστορική τοποθέτηση
Πρόκειται για τερακότα. Προφανώς συνδέεται θεματικά με την θηλάζουσα σκύλα, και υποτίθεται ότι είναι το αρσενικό που φέρνει την τροφή στη φωλιά. Εικάζεται ότι ήταν παιχνιδάκι για την ψυχαγωγία των παιδιών.

## Πηγές

* 

Κατηγορία:Αρχαιοελληνική κεραμική
Κατηγορία:Εκθέματα στην Κρατική Αρχαιολογική Συλλογή του Μονάχου
Κατηγορία:Αρχαία Βοιωτία
Κατηγορία:Αρχαιολογικά ευρήματα στη Βοιωτία
Σκύλα με κουταβάκια (κρατική αρχαιολογική συλλογή Μονάχου αρ. SL 121)

Το έκθεμα αυτό είναι πλαστικό (όχι γλυπτό) από τερακότα βοιωτικού εργαστηρίου. Ανήκε στην συλλογή Λεμπ που δωρήθηκε στην Κρατική αρχαιολογική συλλογή Μονάχου και εκτίθεται εκεί.

## Περιγραφή
Είναι κατασκευασμένο από ερυθρό πηλό και παριστάνει ειδυλλιακή σκηνή. Μια σκύλα θηλάζει τα κουταβάκια της. Η όλη σύνθεση είναι φυσική και γεμάτη κομψότητα. Εκπνέει ζωηρότητα, αλλά και ηρεμία. Ένα από τα κουταβάκια είναι ζωγραφισμένο όλο κίτρινο, το άλλο έχει κόκκινες και κίτρινες κηλίδες στο τρίχωμα.

## Ερμηνεία και ιστορική τοποθέτηση
Πρόκειται για τερακότα. Προφανώς συνδέεται θεματικά με το κυνηγόσκυλο, και υποτίθεται ότι είναι το θηλυκό που κάθεται στη φωλιά. Πιθανών να ήταν παιχνιδάκι για την ψυχαγωγία των παιδιών.

## Πηγές

* 

Κατηγορία:Αρχαιοελληνική κεραμική
Κατηγορία:Εκθέματα στην Κρατική Αρχαιολογική Συλλογή του Μονάχου
Κατηγορία:Αρχαία Βοιωτία
Λιούμπεν Καραβέλοφ

Ο **Λιούμπεν Καραβέλοφ** (1834-1879) ήταν σημαντικός Βούλγαρος διανοούμενος, συγγραφέας και δημοσιογράφος. Αγωνίστηκε με την πένα του και τις ιδέες του για την απελευθέρωση των Βουλγάρων από την Οθωμανική Αυτοκρατορία. Υπήρξε ένας από τους σημαντικούς εκπροσώπους της λεγόμενης Βουλγαρικής Εθνικής Αναγέννησης.
## Βιογραφία
Ο Λιούμπεν Καραβέλοφ (Lyuben Karavelov) γεννήθηκε το 1834 στην Κοπρίβστιτσα (Koprivshtitsa), πόλη της σημερινής Βουλγαρίας κοντά στη Σόφια. Ο πατέρας του, ο Στόισκο Καραβέλοφ ήταν έμπορος. Αρχικά ο Καραβέλοφ παρακολουθεί το ενοριακό δημοτικό σχολείο της πόλης του. Κατόπιν ο πατέρας του τον στέλνει να φοιτήσει 2 χρόνια σε ελληνικό σχολείο και ένα χρόνο στο βουλγαρικό γυμνάσιο της Φιλιππούπολης, όπου και διδάσκεται τη ρωσική γλώσσα. Στη συνέχεια συνοδεύοντας τον πατέρα του στις δουλειές του γνωρίζει διάφορες περιοχές της τότε Οθωμανικής Αυτοκρατορίας.

Το 1856 ο Καραβέλοφ εργάζεται στην Κωνσταντινούπολη, όπου και αναπτύσσει τους πολιτικούς του προβληματισμούς για τον Κριμαϊκό πόλεμο. Τον επόμενο χρόνο (1857) πηγαίνει στη Μόσχα για να σπουδάσει. Όμως αποτυγχάνει να εισαχθεί στο πανεπιστήμιο και αρκείται στο να γραφτεί ως ακροατής στο Τμήμα Ιστορίας και Φιλολογίας. Το 1862 διακόπτει τις σπουδές του και ασχολείται με τη δημοσιογραφία. Το 1867 πηγαίνει στο Βελιγράδι ως ανταποκριτής ρωσικών εφημερίδων. Οι επαφές του Καραβέλοφ με τη σερβική αντιπολίτευση και η εν γένει δραστηριότητά του είχαν ως αποτέλεσμα να συλληφθεί το 1868 από την αυστριακή αστυνομία με την κατηγορία της συνωμοσίας και να φυλακιστεί για ένα χρόνο περίπου στη Βουδαπέστη.

Αμέσως μετά την απελευθέρωσή του ο Καραβέλοφ το 1869 εγκαταστάθηκε στο Βουκουρέστι. Στα τέλη της ίδιας χρονιάς ξεκίνησε να εκδίδει την εφημερίδα Svoboda (Ελευθερία). Στις αρχές του 1870 πρωτοστατεί στη δημιουργία της Βουλγαρικής Επαναστατικής Κεντρικής Επιτροπής, με κύριο σκοπό τον επαναστατικό ξεσηκωμό των βουλγαρικών πληθυσμών της Οθωμανικής Αυτοκρατορίας. Το 1873 ξεκίνησε να εκδίδει την εφημερίδα Nezavisimost (Ανεξαρτησία) και αργότερα το 1874 την αντικατέστησε για ένα χρόνο περίπου από την εφημερίδα Znanie (Γνώση). Το 1876 ξαναγύρισε στο Βελιγράδι και μετά την κήρυξη του Ρωσοτουρκικού πολέμου του 1877 στο Βουκουρέστι. Κατόπιν εγκαταστάθηκε για λίγο στο Τίρνοβο και τέλος στο Ρούσε, όπου και πέθανε από φυματίωση στις 21 Ιανουαρίου του 1879. Είχε προλάβει να ζήσει για λίγο τη χαρά της απελευθέρωσης της Βουλγαρίας και της δημιουργίας Αυτόνομης Βουλγαρικής Ηγεμονίας με τη συνθήκη του Βερολίνου (1878).

## Παραπομπές


## Πηγές
#Koj koj e sred Balgarite XV-XIX v. Sofia 2000, pages 127-129.
#Mihail Arnaudov, Lyuben Karavelov. Život, Delo, Epoha. 1834-1879 (Lyuben Karavelov. Life, Works, Era), Sofija 1964.
#Edgar Anthony Zaharia, Liuben Karavelov. Bulgarian Apostle of Balkan Federation (University of Arizona 1984).

## Εξωτερικοί σύνδεσμοι
* 

Κατηγορία:Βούλγαροι συγγραφείς
Κόρη (Κρατική Αρχαιολογική Συλλογή Μονάχου αρ. SL 6)

Το έκθεμα αυτό είναι πλαστικό (όχι γλυπτό) από τερακότα βοιωτικού εργαστηρίου. Ανήκε στην συλλογή Λεμπ που δωρίστηκε στην Κρατική αρχαιολογική συλλογή Μονάχου και εκτίθεται εκεί.
## Περιγραφή
Είναι κατασκευασμένο από φαιό πηλό. Παριστάνει κόρη που στέκει όρθια. Φοράει ρούχα καθημερινά, του δρόμου. Είναι σκεπασμένη με μανδύα, ο οποίος καλύπτει και το κεφάλι. Τα χέρια συγκρατούν τον μανδύα για να μην εμποδίζει στο βάδισμα. Στο κεφάλι φοράει φαρδύ ψάθινο καπέλο. Στο αριστερό χέρι κρατάει μια βεντάλια.

## Ερμηνεία και ιστορική τοποθέτηση
Πρόκειται για τερακότα. Παρουσιάζει μια νεαρή κόρη της Βοιωτίας.
## Πηγές

* 

Κατηγορία:Κόρες
Κατηγορία:Εκθέματα στην Κρατική Αρχαιολογική Συλλογή του Μονάχου
Κατηγορία:Αρχαία Βοιωτία
Κατηγορία:Αρχαιολογικά ευρήματα στη Βοιωτία
Κύπελλο Ελλάδας πετοσφαίρισης γυναικών 2003-2004

**[[Κύπελλο Ελλάδας πετοσφαίρισης γυναικών]] 2003−2004**. Το φάιναλ-8 διεξήχθη στο Στάδιο Ειρήνης και Φιλίας, και λειτούργησε ως test-event ενόψει των Ολυμπιακών Αγώνων του 2004. Το κύπελλο κατέκτησε για τέταρτη φορά σε έξι διοργανώσεις, η ομάδα των Βριλησσίων.

## Φάιναλ−8
Στάδιο Ειρήνης και Φιλίας, 6 έως 8 Φεβρουαρίου 2004
### Προημιτελικοί
6 Φεβρουαρίου

### Ημιτελικοί
7 Φεβρουαρίου 

### Μεγάλος τελικός
8 Φεβρουαρίου 2004

* **MVP**: Μαρία Γκαραγκούνη
* **[[Φ.Ο. Βριλησσίων]] (Τουρσούγκας)**: Μεμετζή, Μ. Γκαραγκούνη, Σαπαρέφσκα, Χατζηνικολάου, Φεντότοβα, Ανσάλντι, Μουρζάκου (λίμπερο), Γκάνια.
* **[[Πανελλήνιος Γ.Σ.|Πανελλήνιος]] (Νικολάκης)**: Γκότσεβα, Πάβλοβα, Παπάζογλου, Μπαράτσα, Ιορδανίδου, Τζανακάκη, Μπάμπουλη (λίμπερο), Σουρή, Παπαγεωργίου, Κουτουξίδου.

## Εξωτερικοί σύνδεσμοι
*Αθλητική Ηχώ, Ιστορικό αρχείο 1945-2007
** Προημιτελικοί: Αθλ. Ηχώ 7 Φεβρουαρίου 2004 σελίδα 43
** Ημιτελικοί: Αθλ. Ηχώ 8 Φεβρουαρίου 2004 σελίδα 41
** Τελικός: Αθλ. Ηχώ 9 Φεβρουαρίου 2004 σελίδα 41



2003 2004
Κυπελλο Ελλαδας Πετοσφαιρισης Γυναικων 2003 2004
Κυπελλο Ελλαδας Πετοσφαιρισης Γυναικων 2003 2004
Όττο Γκρούππε

Ο **Όττο Γκρούππε** (γερμ. *Otto Gruppe*) (1851-1921) ήταν Γερμανός φιλόλογος και καθηγητής γυμνασίου, γνωστός για το έργο του «*Ελληνική μυθολογία και θρησκευτική ιστορία*» (γερμ. *Griechische Mythologie und Religionsgeschichte*).

## Βιογραφία
Γεννήθηκε στις 18 Ιουνίου 1851 στο Βερολίνο. Πατέρας του ήταν ο Όττο Φρίντριχ Γκρούπε, φιλόσοφος. Σπούδασε στο Πανεπιστήμιο Χούμπολντ στο Βερολίνο, και αναγορεύτηκε διδάκτωρ το 1873. Ένα χρόνο αργότερα έγινε καθηγητής των αρχαίων Ελληνικών, Λατινικών, Γερμανικών και Ιστορίας. Διορίστηκε καθηγητής στο Ασκάνειο γυμνάσιο του Βερολίνου και δίδαξε από το 1876 ως το 1915. Απεβίωσε στις 27 Νοεμβρίου 1921 στην γενέτειρά του.

## Ενδεικτική εργογραφία
* *Quaestiones Annaeanae*, Berlin 1873
* *Die griechischen Culte und Mythen in ihren Beziehungen zu den orientalischen Religionen*, Leipzig 1887
* *De Cadmi fabula*, Berlin 1891
* *Griechische Mythologie und Religionsgeschichte*, Handbuch der klassischen Altertums-Wissenschaft 5, 2, München 1897-1906
* *Geschichte der klassischen Mythologie und Religionsgeschichte während des Mittelalters im Abendland und während der Neuzeit*, Ausführliches Lexikon der griechischen und römischen Mythologie, Supplement, Leipzig 1921

## Παραπομπές


## Βιβλιογραφία
* O. Biltz: ''Zur Erinnerung an Professor Gruppe'', in ''Askanische Blätter'' 11, Dezember 1921, S. 4-5

## Εξωτερικοί σύνδεσμοι

* Βιβλιοθήκη Ιστορικών Ακαδημαϊκών Ερευνών, Προσωπικά στοιχεία 

Κατηγορία:Γερμανοί φιλόλογοι
Όνος (Κρατική Αρχαιολογική Συλλογή Μονάχου)

Το έκθεμα **όνος**, έργο του 5ου π.Χ. αιώνα, είναι πλαστικό (όχι γλυπτό) από τερακότα αχαϊκού εργαστηρίου. Ανήκε στην συλλογή Λεμπ που δωρίστηκε στην Κρατική αρχαιολογική συλλογή Μονάχου και εκτίθεται εκεί.
## Περιγραφή
Είναι κατασκευασμένο από λευκοκίτρινο πηλό. Παριστάνει έναν γάιδαρο σε στάση αφύσικη, χιουμοριστική. Είναι καθιστός και στηρίζεται στο δεξί του πόδι. Με τα υπόλοιπα τρία πόδια χειρονομεί ανέμελα, ενώ η έκφραση του προσώπου εκδηλώνει αληθινή διασκέδαση. Αρχικά ήταν ζωγραφισμένος σε μαύρο και κόκκινο, για να τονίζεται περισσότερο το αστείο της σκηνής.

## Ερμηνεία και ιστορική τοποθέτηση
Πρόκειται για τερακότα. Λόγω του αφύσικου της ζωικής αυτής σκηνής, και επειδή ο γάιδαρος θεωρείται ότι είναι Διονυσιακό στοιχείο, υποθέτουμε ότι παρουσιάζει κάποιο χιουμοριστικό ή Διονυσιακό θέμα με σκοπό να διασκεδάσει τον παρατηρητή. 

## Παραπομπές

## Πηγές

* Όττο Γκρούππε, Griechische Mythologie
* 

Κατηγορία:Αρχαιοελληνική κεραμική
Κατηγορία:Εκθέματα στην Κρατική Αρχαιολογική Συλλογή του Μονάχου
Κατηγορία:Αρχαία Αχαΐα
Κύπελλο Ελλάδας πετοσφαίρισης γυναικών 2004-2005

**[[Κύπελλο Ελλάδας πετοσφαίρισης γυναικών]] 2004−2005**. Το φάιναλ-8 διεξήχθη στο Κερατσίνι. Το κύπελλο κατέκτησε για πρώτη φορά στην ιστορία του ο Παναθηναϊκός.

## Φάιναλ−8
Κερατσίνι, 17 έως 20 Μαρτίου 2005
### Προημιτελικοί

### Ημιτελικοί

### Tελικός

* **MVP**: Ρούξι Ντουμιτρέσκου
* **Παναθηναϊκός (Μπαχράμης)**: Μ. Γκαραγκούνη, Ν. Γκαραγκούνη, Σιμάνκοβα, Ντουμιτρέσκου, Σαμοντάχοβα, Σάκκουλα, Μυλωνά (λίμπερο), Κρέσσου, Φραγκιαδάκη.
* **Βριλλήσια (Μήτση)**: Στάνκοβα, Μεμετζή, Καλιγέρη, Ιβάνοβα, Μουρζάκου, Ανσάλντι, Γκάνια (λίμπερο), Χανδρή, Τέζα.

## Εξωτερικοί σύνδεσμοι
*Αθλητική Ηχώ, Ιστορικό αρχείο 1945-2007
** Προημιτελικοί - 1η ημέρα: Αθλ. Ηχώ 18 Μαρτίου 2005 σελίδα 43
** Προημιτελικοί - 2η ημέρα: Αθλ. Ηχώ 19 Μαρτίου 2005 σελίδα 45
** Ημιτελικοί: Αθλ. Ηχώ 20 Μαρτίου 2005 σελίδα 45
** Τελικός: Ιστότοπος ΕΟΠΕ



2004 2005
Κυπελλο Ελλαδας Πετοσφαιρισης Γυναικων 2004 2005
Κυπελλο Ελλαδας Πετοσφαιρισης Γυναικων 2004 2005
Σπύρος Ζαγοραίος

Ο **Σπύρος Ζαγοραίος** (23 Ιουνίου 1928 - 20 Οκτωβρίου 2014) ήταν Έλληνας λαϊκός τραγουδιστής.

## Βιογραφία
Γεννήθηκε στον Άγιο Αρτέμιο (Γούβα) του Παγκρατίου στις 23 Ιουνίου 1928. Σε ηλικία 13 ετών έχασε σε ατύχημα το αριστερό του χέρι, όταν έσκασε μια χειροβομβίδα την ώρα που έπαιζε με συμμαθητές του στην Αγία Παρασκευή της Αττικής. Ασχολήθηκε με το λαϊκό τραγούδι και ξεχώρισε με τη φωνή του. Ξεκίνησε την καριέρα του το 1952 από την Αθήνα και μετά δούλεψε στη Θεσσαλονίκη. Για πολλά χρόνια συνεργάστηκε με την Καίτη Γκρέυ. Στις αρχές της δεκαετίας του 1960 άρχισε να τον συνοδεύει στο τραγούδι η σύζυγος του Ζωή Μοσχονησιώτη.

Πραγματοποίησε πολλές συναυλίες στην Ελλάδα και σε χώρες του εξωτερικού που ζουν Έλληνες. Κυκλοφόρησαν δεκάδες δίσκοι του. Έως και τα τελευταία χρόνια της ζωής του εξακολουθούσε την καλλιτεχνική του δραστηριότητα στο Αιγάλεω Αττικής όπου διέμενε και είχε δημιουργήσει το λαϊκό κέντρο «Εντελαμαγκέν». Πέθανε σε ηλικία 86 ετών στις 20 Οκτωβρίου 2014. Η νεκρώσιμη ακολουθία του πραγματοποιήθηκε στο Γ΄ Νεκροταφείο.

## Δισκογραφία
* 1971-Χρόνια στον Περαία
* 1973-Λίγα χρόνια πίσω
* 1975-Εκεί που μένουν οι νεκροί
* 1976-Αλανιάρικα
* 1976-Αγωνίες
* 1978-Ο Χρυσός δίσκος
* 1979-Εγώ δεν είμαι αλήτης Νο 8
* 1982-Η τελευταία μου ζαριά
* 1983-Τα χασικλίδικα
* 1985-Η Χρυσή εποχή 13
* 1985-Ο Πρώτος
* 1986-Τα Ζαγοραίϊκα
* 1987-Τα δώρα
* 1992-Live στη Σαλονίκη

* 1992-Η κούκλα
* 1994-12 Λαϊκά
* 1994-Η γλώσσα της μαγκιάς 1
* 1994-Μπουρλότα
* 1995-Από τους θησαυρούς των 45 στροφών
* 1995-Πλατεία Ψυρρή
* 1996-Τραγούδια Από Τις 45 Στροφές
* 1998-Τα χύμα
* 1999-Της φυλακής
* 2000-Από τις 45 Στροφές Νο 3
* 2000-Σπύρος Ζαγοραίος - Βαγγέλης Περπινιάδης - Καναβουριές
* 2001-Η Ιστορία του Ρεμπέτικου
* 2002-Ζήτω η αλητεία
* 2002-Η γλώσσα της μαγκιάς 2
* 2003-Μια αμαρτία μου παλιά απόψε ξαναγύρισε
* 2003-Τα κόκκινα Φανάρια
* 2004-Τα καλύτερα μου τραγούδια
* 2005-E de la magen
* 2006-Αγαπημένες φωνές

## Παραπομπές


Κατηγορία:Έλληνες τραγουδιστές
Κατηγορία:Λαϊκοί τραγουδιστές
Γυναίκα θυσιάζουσα (Κρατική Αρχαιολογική Συλλογή Μονάχου)

Το έκθεμα αυτό είναι πλαστικό (όχι γλυπτό) από τερακότα αττικού εργαστηρίου. Ανήκε στην συλλογή Λεμπ που δωρίστηκε στην Κρατική Αρχαιολογική Συλλογή Μονάχου και εκτίθεται εκεί.

## Περιγραφή
Είναι κατασκευασμένο από γκριζοκόκκινο πηλό και παρουσιάζει μια γυναίκα που στέκει όρθια επάνω σε τετράγωνο βάθρο. Έχει το αριστερό χέρι πίσω από τη μέση, ενώ στο δεξί χέρι κρατάει «ομφαλικό» κύλικα σπονδής. Η κεφαλή είναι στεφανωμένη με διάδημα, και γέρνει ελαφρά προς τα αριστερά. Το ένδυμα είναι αριστουργηματικό ως προς την καλλιτεχνική απόδοση. Φοράει χιτώνα που είναι ζωμένος στη μέση και αφήνει το δεξί στήθος ελαφρώς ακάλυπτο. Ο μανδύας καλύπτει το σώμα, τους ώμους και τα μπράτσα με απόλυτη αρμονία. Ο χιτώνας ήταν βαμμένος σε χρώμα μπλε, η ζώνη κόκκινη, ενώ ο μανδύας ίσως να ήταν σε χρώμα λευκό. Τα υποδήματα και η κόμη ήταν βαμμένα κόκκινα.

## Ερμηνεία και ιστορική τοποθέτηση
Πρόκειται για αγαλματάκι από τερακότα. Η όλη σύνθεση παρουσιάζει ευλαβική αριστοκρατική γυναίκα, που ίσως κάνει σπονδή μπροστά σε κάποιο ιερό ή βωμό. Παρουσιάζει το ίδιο θέμα όπως το πήλινο αγαλματάκι θυσιάζουσας γυναίκας, είναι όμως προγενέστερο, και αναγνωρίζεται ως  αριστουργηματικό έργο του 5ου αιώνα π.Χ.

## Πηγές

* 

Κατηγορία:Αρχαιοελληνική κεραμική
Κατηγορία:Εκθέματα στην Κρατική Αρχαιολογική Συλλογή του Μονάχου
Γυναίκα (Κρατική Αρχαιολογική Συλλογή Μονάχου)

Το έκθεμα αυτό είναι πλαστικό (όχι γλυπτό) από τερακότα αττικού εργαστηρίου. Ανήκε στην συλλογή Λεμπ που δωρίστηκε στην Κρατική αρχαιολογική συλλογή Μονάχου και εκτίθεται εκεί.
## Περιγραφή
Είναι κατασκευασμένο από ερυθρόφαιο πηλό. Παρουσιάζει μια γυναίκα που στέκει όρθια. Φοράει χιτώνα και μανδύα, που καλύπτουν όλο το σώμα, ενώ ο χιτώνας αφήνει το δεξί στήθος ελαφρώς ακάλυπτο. Το αριστερό χέρι είναι πίσω από τη μέση, ενώ με το δεξί χέρι κρατούσε κάποιο σκεύος. Το χέρι μαζί με το αντικείμενο έχουν χαθεί. Η κεφαλή είναι στραμμένη προς το αντικείμενο, και το παρατηρεί. Το σώμα είναι ελαφρώς στριμμένο, ο θώρακας λίγο προς τα δεξιά, ενώ τα πόδια λίγο προς τα αριστερά από τον παρατηρητή.

## Ερμηνεία και ιστορική τοποθέτηση
Πρόκειται για αγαλματάκι από τερακότα. Η όλη σύνθεση παρουσιάζει ευλαβική αριστοκρατική γυναίκα, που ίσως κάνει σπονδή μπροστά σε κάποιο ιερό ή βωμό. Παρουσιάζει το ίδιο θέμα όπως το πήλινο αγαλματάκι θυσιάζουσας γυναίκας, είναι όμως μεταγενέστερο, και αναγνωρίζεται ως αριστουργηματικό έργο του 4ου αιώνα π.Χ..
## Πηγές

* 

Κατηγορία:Αρχαιοελληνική κεραμική
Κατηγορία:Εκθέματα στην Κρατική Αρχαιολογική Συλλογή του Μονάχου
Ιερός Ναός Αφέντη Χριστού Χανδρά Λασιθίου

Ο **Ναός του Αφέντη Χριστού** βρίσκεται στο νομό Λασιθίου, στο χωριό Χανδράς, στην περιοχή Παντέλι.
Πιθανότατα ήταν καθολικό μονής για την οποία δεν έχουμε ιστορικές μαρτυρίες καθώς δεν συνδέεται άμεσα με κάποιον οικισμό αλλά με μικρές εγκαταστάσεις των οποίων σήμερα διατηρούνται ερείπια και χτίστηκε τον 13ο με 14ο αιώνα μ.Χ. Πρόκειται για μεγάλο σε σχέση με τα συνήθη δεδομένα της ανατολικής Κρήτης μονόχωρο καμαροσκέπαστο ναό διαστάσεων 5,75 Χ 8,50 μ.
Το εσωτερικό του είναι κατάγραφο με τοιχογραφίες από το δογματικό, εορταστικό και λειτουργικό κύκλο που σώζονται σε σχετικά καλή κατάσταση. Επίσης περιλαμβάνει σπάνια θεματολογία αγιογραφιών που αφορούν την Παλαιά Διαθήκη και συγκεκριμένα την Γένεση, όπως και θεματολογία από λεπτομέρειες των ευαγγελικών διηγήσεων. Όλο το δυτικό τοίχο  καταλαμβάνει μια παράσταση της Δευτέρας Παρουσίας, που διακόπτει τη σειρά των παραστάσεων της Γένεσης ο οποίος αναπτύσσεται σε ενιαία ζώνη στον βόρειο και νότιο τοίχο, κάτω από τον εορταστικό κύκλο. Το γεγονός ότι ο κύκλος της Δημιουργίας είναι εκτεταμένος με έμφαση την έξωση από τον Παράδεισο, δηλώνει ότι η τοποθέτησή του σε επαφή με την Δευτέρα Παρουσία είναι μια συνειδητή επιλογή των εμπνευστών του εικονογραφικού προγράμματος με ιδιαίτερο θεολογικό περιεχόμενο.

Το σύνολο, τόσο λόγω του περιεχομένου του εικονογραφικού προγράμματος όσο και λόγω της καλλιτεχνικής του ποιότητας αποτελεί ένα από τα πιο αξιόλογα δείγματα της εικαστικής δημιουργίας στην Κρήτη του 14ου αιώνα. Ο Ναός σήμερα ανήκει στην Ενορία Χανδρά και πανηγυρίζει στις 6 Αυγούστου, εορτή της Μεταμορφώσεως του Σωτήρος.

## Παραπομπές


Αφεντη Χριστου
Κατηγορία:Δήμος Σητείας
Προτομή

Η **προτομή** είναι γλυπτή ή χυτή, τρισδιάστατη, αναπαράσταση ανθρώπου από το θώρακα και πάνω. Συνήθως μια προτομή απεικονίζει το κεφάλι, το λαιμό, ένα μέρος από το θώρακα και τους ώμους. Το γλυπτό στην βάση του συνήθως υποστηρίζεται από ένα βάθρο. Πολλά υλικά μπορούν να χρησιμοποιηθούν για να φτιάξει ο καλλιτέχνης μια προτομή, αν και πιο συχνά συναντούμε προτομές από μάρμαρο ή ορείχαλκο επειδή είναι επαρκώς ανθεκτικά υλικά. 

## Περιγραφή

Η προτομή είναι για την γλυπτική, ότι η προσωπογραφία για την ζωγραφική, υστερεί όμως από αυτή γιατί, ενώ κατορθώνει να αναπαραστήσει τους όγκους, δεν μπορεί να αποδώσει τις εκφραστικές λεπτομέρειες του προσώπου και τους χρωματισμούς. Αυτό το είδος των τρισδιάστατων έργων έχει ως στόχο να αναδημιουργήσει όσο το δυνατόν πιστότερα την εμφάνιση ενός ατόμου. 

Η καταγωγή της προτομής μπορεί να αναζητηθεί στα αιγυπτιακά νεκρικά προσωπεία αλλά και στην αρχαία Ελλάδα. Ιδιαίτερα στην αρχαία Αθήνα του 5ου αιώνα π.Χ. υπήρχαν παντού προτομές: Στους δρόμους, στους ναούς, στην Αγορά και στα σπίτια των πλουσίων. Στην Ρωμαϊκή εποχή επικράτησε η συνήθεια των προσωπικών προτομών, με τις οποίες στόλιζαν όχι μόνο τα σπίτια και τους δημόσιους χώρους αλλά και τους τάφους (η συνήθεια αυτή επικράτησε μέχρι σήμερα). Στην Αναγέννηση οι καλλιτέχνες ξεφεύγοντας από τα κλασικά πρότυπα, έδωσαν προτομές με απαλές νατουραλιστικές γραμμές και εξαιρετική κομψότητα.

## Παραπομπές



## Δείτε επίσης
* Livius.org: Συλλογή προτομών διασήμων αρχαίων Ελλήνων 
* Ετυμολογία από το λεξικό Οξφόρδης 
* Ετυμολογία από το Dictionary.com
Κόρη (Κρατική Αρχαιολογική Συλλογή Μονάχου αρ. SL 4)

Το έκθεμα αυτό είναι πλαστικό (όχι γλυπτό) από τερακότα αρχαίου ελληνικού εργαστηρίου. Ανήκε στην  συλλογή Λάμπρου και πέρασε στην συλλογή Λεμπ για να δωριστεί στην Κρατική αρχαιολογική συλλογή Μονάχου, όπου και εκτίθεται.
## Περιγραφή
Είναι κατασκευασμένο από φαιοκίτρινο πηλό. Παριστάνει κόρη σε σεμνή στάση που στέκει όρθια. Φοράει μανδύα που είναι περίτεχνα διπλωμένος και καλύπτει όλο το σώμα και τα χέρια. Η κεφαλή είναι ακάλυπτη και γέρνει προς τα εμπρός, ενώ είναι ελαφρά στραμμένο στο πλάι. 
## Ερμηνεία και ιστορική τοποθέτηση
Πρόκειται για τερακότα. Παρουσιάζει μια νεαρή κόρη. Είναι έξοχο δείγμα πλαστικής τέχνης. 
## Πηγές

* 

Κατηγορία:Κόρες
Κατηγορία:Εκθέματα στην Κρατική Αρχαιολογική Συλλογή του Μονάχου
Νεανίας ταξιδιώτης (Κρατική Αρχαιολογική Συλλογή Μονάχου αρ. SL 162)

Το έκθεμα αυτό είναι πλαστικό (όχι γλυπτό) από τερακότα βοιωτικού εργαστηρίου.  Ανήκε στην συλλογή Λεμπ που δωρίστηκε στην Κρατική αρχαιολογική συλλογή Μονάχου και εκτίθεται εκεί.
## Περιγραφή
Είναι κατασκευασμένο από ερυθρόφαιο πηλό και παριστάνει έναν άνδρα ευγενικής καταγωγής. Στέκει όρθιος επάνω σε βάθρο με δύο σκαλοπάτια. Φοράει χιτώνιο με κοντά μανίκια και ιμάτιο, το οποίο κρατάει με τα δύο χέρια. Στο κεφάλι φοράει χονδρό κορδόνι και σκέπασμα. Στο δεξί χέρι κρατούσε ίσως ξύλινο ραβδάκι που έχει χαθεί.

## Ερμηνεία και ιστορική τοποθέτηση
Πρόκειται για τερακότα. Χρονολογείται το 325-300 π.Χ. και είναι έργο βοιωτικού εργαστηρίου.
## Πηγές

* 

Κατηγορία:Αρχαιοελληνική κεραμική
Κατηγορία:Εκθέματα στην Κρατική Αρχαιολογική Συλλογή του Μονάχου
Κατηγορία:Αρχαία Βοιωτία
Κατηγορία:Αρχαιολογικά ευρήματα στη Βοιωτία
Βρέφος (Κρατική Αρχαιολογική Συλλογή Μονάχου)

Το έκθεμα αυτό είναι πλαστικό (όχι γλυπτό) από τερακότα βοιωτικού εργαστηρίου.  Ανήκε στην συλλογή Λεμπ που δωρίστηκε στην Κρατική αρχαιολογική συλλογή Μονάχου και εκτίθεται εκεί.
## Περιγραφή
Είναι κατασκευασμένο από φαιό πηλό και παριστάνει μια καθημερινή σκηνή. Ένα μικρό κοριτσάκι, σε ηλικία πριν το βάδισμα παίζει καθιστό στη γη. Έχει στρέψει το βλέμμα του σε κάποιον, ίσως στον παρατηρητή και του απευθύνει την προσοχή με το δεξί χέρι υψωμένο. Φοράει χιτώνιο χωρίς μανίκια, χρώματος μπλε. 
## Ερμηνεία και ιστορική τοποθέτηση
Πρόκειται για τερακότα. Το μικρό παιδάκι είναι σαν να σου λέει «πάρε με αγκαλίτσα». Είναι εξαίρετο έργο του 300 π.Χ..
## Πηγές

* 

Κατηγορία:Αρχαιοελληνική κεραμική
Κατηγορία:Εκθέματα στην Κρατική Αρχαιολογική Συλλογή του Μονάχου
Ε.Σ.Ν. Βριλησσίων

Ο **Εκπολιτιστικός Σύλλογος Νέων Βριλησσίων** είναι ομάδα της ερασιτεχνικής κατηγορίας. ελληνικό αθλητικό Είναι σωματείο που δραστηριοποιείται στην περιοχή των Βριλησσίων, στην Αθήνα. Επίσημο έτος ίδρυσής του είναι το 1979 και χρώματα του το κόκκινο και το μπλέ. Ο σύλλογος διατηρεί τμήματα χειροσφαίρισης όλων των ηλικιακών ομάδων. Την περίοδο 2010-11, η ομάδα κατέκτησε το Κύπελλο Ελλάδος Ανδρών, με προπονητή τον Νίκο Γραμματικό, που ήταν και παίχτης της ομάδας του 1996 που κατέκτησε το **[[Πρωτάθλημα Ελλάδας χειροσφαίρισης ανδρών|Νταμπλ]]**. Τον Ιούλιο του 2011, ο σύλλογος αποσύρθηκε από την Α1 επικαλούμενος οικονομικά προβλήματα, που είχαν σαν αποτέλεσμα τη μείωση των επιχορηγήσεων από την Επιχορηγητική Πολιτεία της ΟΧΕ.

## Τίτλοι/Διακρίσεις
* **1** Πρωτάθλημα Α1 Ανδρών : 1996
* **2** Κύπελλα Ελλάδος Ανδρών : 1996, 2011
* **3** ακόμη συμμετοχές σε τελικό Κυπέλλου Ελλάδος Ανδρών : 1991, 2010, 2025
* 3 Πρωταθλήματα Παμπαίδων Α'
* 2 Πρωταθλήματα μίνι : 1991,2024
* 1 Πρωτάθλημα παμπαίδων β: 2021/22
* Τρίτη θέση στο πανελλήνιο πρωτάθλημα παίδων την σεζον 2023/24

## Εξωτερικοί σύνδεσμοι
*Επίσημη ιστοσελίδα
*Ομοσπονδία Χειροσφαιρίσεως Ελλάδος, ΕΣΝ Βριλησσίων
*Πρωτάθλημα Ελλάδος χειροσφαίρισης ανδρών
*Κύπελλο Ελλαδος χειροσφαίρισης ανδρών



Κατηγορία:Αθλητικοί σύλλογοι Αθήνας
Κατηγορία:Ιδρύσεις αθλητικών συλλόγων το 1978
Κατηγορία:Ελληνικοί σύλλογοι χειροσφαίρισης
Κατηγορία:Αθλητισμός στα Βριλήσσια
Ιστορική βιβλιοθήκη Πειραματικού Λυκείου Μυτιλήνης

Η **Ιστορική βιβλιοθήκη Πειραματικού Λυκείου Μυτιλήνης** στεγάζεται στον Α΄ όροφο του κτηρίου, μέσα σε μια αίθουσα ειδικά διαμορφωμένη, που καλύπτεται από τα βιβλία μέχρι την οροφή.

## Ιστορική αναδρομή
Από το 1840, επί Τουρκοκρατίας, που άρχισε να λειτουργεί το "Γυμνάσιο" Μυτιλήνης δημιουργήθηκε η βιβλιοθήκη του Σχολείου, η οποία αργότερα εμπλουτίσθηκε από μεγάλες δωρεές. Η πρώτη αξιόλογη δωρεά ήταν η προσωπική βιβλιοθήκη του πρώτου διευθυντή του "Γυμνασίου" Ιερομ. Ιγνατίου Σαρδέλλη, ο οποίος πέθανε το 1848 και παραχώρησε με διαθήκη τα βιβλία του. Ακολούθησε η μεγάλη δωρεά της προσωπικής βιβλιοθήκης του Μητροπολίτου Μυτιλήνης Μελετίου(1866) που αριθμούσε περίπου 3000 τόμους. Η σε χρήμα δωρεά του Ασημάκη Μουζάλα 1890 έγινε αφορμή να αγοραστούν κυρίως σειρές κλασικών συγγραφέων κυρίως της Λειψίας. Το 1922 η βιβλιοθήκη εμπλουτίζεται με βιβλία πού έφεραν οι πρόσφυγες από την Ελληνική Σχολή της Σηλυβρίας. Πολλά από τα βιβλία αυτά ήταν δωρεές του Μητροπολίτη Σηλυβρίας Διονυσίου (1900-1913). Στις δωρεές αναφέρεται και η βιβλιοθήκη του Χριστοφόρου Λαίλιου, καθώς και δωρεές πολλών επιφανών καθηγητών και άλλων Λεσβίων. 
Σήμερα είναι σε λειτουργία νέος ηλεκτρονικός κατάλογος, σύμφωνα με τις νεότερες επιταγές της επιστήμης. Η καταγραφή  και η ανακαίνιση της αίθουσας της παλιάς βιβλιοθήκης έγινε με τη συμπαράσταση της Ηγουμένης Ευγενίας, του Δήμου Μυτιλήνης και τις προσπάθειες του τέως Λυκειάρχη κ. Νικ. Θεοφανέλλη και του υπεύθυνου της βιβλιοθήκης φιλολόγου Dr Βασιλ. Βλάχου.

## Συλλογές
*74 σπάνια χειρόγραφα, πού χρονολογούνται από τον 9ο έως και τον 17 μ.Χ. αιώνα, και έχουν περιγραφεί και καταγραφεί από τον Αθανάσιο Παπαδόπουλο - Κεραμέα (τα πρώτα 45) και το φιλόλογο Αθ. Τσερνόγλου (τα υπόλοιπα).

*15.000 περίπου σπάνια έντυπα βιβλία, εκδόσεις Βενετίας, Βιέννης, Παρισίων, Λουγδούνου, που χρονολογούνται από τους πρώτους χρόνους της εφεύρεσης της τυπογραφίας, και νεότερα (από το 1826 και μετά ) όπως εκδόσεις Λειψίας, Παρισίων, Γοττίγγης, Οξφόρδης κ.α., τα οποία είναι κυρίως φιλολογικά και θεολογικά αλλά καλύπτουν και πολλούς άλλους τομείς επιστημών. 
*Υπάρχουν επίσης πλήρεις σειρές φιλολογικών επιστημονικών περιοδικών εκδόσεων, όπως τα Hermes, Philologus, Philolog. Anzeiger, Wochenschrift fur Klassische Phillologie, Byzantinische Zeitschrift κ.α. και έχουν καταγραφεί σε μεγάλο κατάλογο. Η καταγραφή των βιβλίων κράτησε τρία χρόνια, με διαλείμματα, την έκανε μόνος του ο Αθ. Τσερνόλγου (καθηγητής τότε του Σχολείου) και τελείωσε στις 3 Μαΐου του 1963.

## Εξωτερικοί σύνδεσμοι
*Κατάλογος χειρογράφων

## Παραπομπές


Μυτιληνης Πειραματικο Λυκειο
Βιβλιοθηκη Πειραματικου Λυκειου
Κρατική αρχαιολογική συλλογή Μονάχου

Η Κρατική αρχαιολογική συλλογή (Staatliche Antikensammlungen) στο Μόναχο είναι η μεγαλύτερη αρχαιολογική συλλογή στη Γερμανία για αρχαία Ελληνική και Ρωμαϊκή τέχνη. Βρίσκεται στην πλατεία *Königsplatz*, η οποία αποτελεί συγκρότημα κλασσικών κτιρίων σχεδιασμένων από τον Λέο φον Κλέντσε. Η συλλογή έχει την προέλευση της στη συλλογή του Λουδοβίκου Α'. Ανοίκει στον νομό Αχαϊας και είναι ένα από τα πιο γνωστά αξιοθέατα της Ηλιακτής.

## Παραπομπές


## Εξωτερικοί σύνδεσμοι
* 
* Επίσημη ιστοσελίδα
Καυλωνία

Η **Καυλών**, **Καυλωνία** ή **Αυλωνία** ήταν αρχαία ελληνική αποικία στην σημερινή Καλαβρία της Ιταλίας.

## Ιστορία
Βρίσκεται στην ανατολική ακτή της Καλαβρίας στην περιοχή Μοναστηράκι. Ιδρύθηκε από Αχαιούς που ήρθαν από την Ελλάδα πριν το 700 π.Χ. με αρχηγό τον Τύφωνα από το Αίγιο και κατοίκησαν στο μέρος αυτό μια ευρεία περιοχή. Το όνομα ίσως να προέρχεται από έναν πολίτη της Αυλώνας, τον Καυλώνα.

Από την κτίση της πόλης, και μετά από λίγες δεκαετίες, συμμάχησε με τον Κρότωνα και την Σύβαρι, αργότερα και με τους Θούριους, οι οποίες ήταν επίσης Αχαϊκές αποικίες. Στην Αυλωνία πρέπει να άνθιζε το εμπόριο, όπως συμπεραίνεται από τις μεγάλες ποσότητες αρχαίων νομισμάτων που έχουν βρεθεί.

Το 389 π.Χ. ο Διόνυσος, τύραννος των Συρακουσών, εισέβαλε στην Μεγάλη Ελλάδα, πολιόρκησε την Καυλωνία και επέφερε σοβαρές απώλειες στους Κροτωνιάτες και άλλους που έσπευσαν σε βοήθεια των Καυλωνών. Η Καυλωνία αναγκάστηκε να παραδοθεί και η πόλη καταστράφηκε το 384 π.Χ., ενώ οι κάτοικοι μεταφέρθηκαν στις Συρακούσες. Η Καυλωνία παραχωρήθηκε στους σύμμαχους των Σικελών, τους Λοκρούς. Από τότε η Καυλωνία δεν ευδοκίμησε, και κατά την Σικελική εκστρατεία του Πύρρου αλώθηκε από μισθοφόρους στρατιώτες και έσβησε.

Τα αρχαιολογικά ευρήματα εκτίθενται σήμερα στο Εθνικό Μουσείο της Μεγάλης Ελλάδας (ιταλ. *Museo Nazionale della Magna Grecia*) στο Ρέτζιο (αρχ. Ρήγιον) της Καλαβρίας.

## Περιγραφή
Η παράλια περιοχή περιστοιχιζόταν από ισχυρά αμυντικά τείχη με πύργους στην ξηρά. Η αρχαία πόλη ήταν κτισμένη γύρω από μια ακρόπολη στις βουνοπλαγιές του βράχου Κολλίνα ντελ Φάρο. Στην κορυφή του λόφου πρέπει να υπήρχε τουλάχιστον ένας μικρός βωμός. Ένας μεγάλος ναός του πρώτου ημίσεος του 5ου αιώνα π.Χ. ήταν κτισμένος κοντά στην ακτή.  Δεν είναι γνωστό σε ποια θεότητα ήταν αφιερωμένος ο ναός αυτός. Ήταν μάλλον περίπτερος και ο αριθμός των κιόνων δεν είναι γνωστός. Ήταν κτισμένος εξ ολοκλήρου από ασβεστόλιθο, ο οποίος προερχόταν μάλλον από τα λατομεία των Συρακουσών. Η σκεπή ήταν από μαρμάρινα κεραμίδια. Η εξωτερική επικάλυψη ήταν από τερακότα.

## Φωτοθήκη

File:Resti di Kaulon.jpg|Ερείπεια της Καυλωνίας
File:Reggio calabria museo nazionale mosaico da kaulon.jpg|Μωσαϊκό στην Καυλωνία
File:Mosaico terme di Kaulon 1.JPG|


## Παραπομπές


## Πηγές
* 

## Εξωτερικοί σύνδεσμοι
* 

Κατηγορία:Αποικίες της Μεγάλης Ελλάδας
Κατηγορία:Αρχαίες πόλεις της Ιταλίας
Κατηγορία:Αρχαίες ελληνικές αποικίες
Καρλ Λούντβιχ Χάρντινγκ

Ο **Καρλ Λούντβιχ Χάρντινγκ** (, 29 Σεπτεμβρίου 1765 – 31 Αυγούστου 1834) ήταν Γερμανός αστρονόμος, γνωστός κυρίως από την ανακάλυψη του τρίτου αστεροειδή, της Ήρας.

## Βιογραφικά στοιχεία
Ο Χάρντινγκ γεννήθηκε στο Λάουενμπουργκ και σπούδασε Θεολογία στο Πανεπιστήμιο του Γκέτινγκεν. Το 1796 ο Γιόχαν Χιερόνυμους Σρέτερ (J.H. Schröter) προσέλαβε τον Χάρντινγκ ως ιδιαίτερο δάσκαλο για τον γιο του. Ο Σρέτερ έτρεφε μεγάλη αγάπη για την αστρονομία και σύντομα διόρισε τον Χάρντινγκ ως αστρονόμο και επιθεωρητή στο ιδιωτικό αστεροσκοπείο του.

Το 1804 ο Χάρντινγκ, παρατηρώντας από το αστεροσκοπείο του Σρέτερ, ανακάλυψε την Ήρα. Στη συνέχεια πήγε στο Γκέτινγκεν, όπου συνεργάσθηκε με τον Καρλ Φρίντριχ Γκάους.

Εκτός από τον αστεροειδή, ο Χάρντινγκ ανεκάλυψε τρεις κομήτες και δημοσίευσε τα έργα:

* *Atlas novus coelestis* (*Νέος Ουράνιος Άτλας*, 1808-1823, επανεκδόθηκε με διορθώσεις του Jahn το 1856) με κατάλογο 120.000 αστέρων
* *Kleine astronomische Ephemeriden* (*Μικρές αστρονομικές εφημερίδες*, συντεταγμένες μαζί με τον Βίσεν, 1830-35)
* Τον 15ο στη σειρά των *Sternkarten* («αστρικών χαρτών») των εκδόσεων της Ακαδημίας του Βερολίνου (1830)

## Ονομάσθηκαν προς τιμή του
* Ο κρατήρας Χάρντινγκ στο βόρειο ημισφαίριο της Σελήνης.
* Ο αστεροειδής 2003 Χάρντινγκ (2003 Harding), που ανακαλύφθηκε το 1960.

## Παραπομπές


Κατηγορία:Γερμανοί αστρονόμοι
Κατηγορία:Αστρονόμοι του 18ου αιώνα
Κατηγορία:Αστρονόμοι του 19ου αιώνα
Κατηγορία:Εταίροι της Βασιλικής Εταιρείας